Euroopa Liidu Teataja L 277 , 14/10/1998 Lk 0026 - 0030



Komisjoni otsus, 6. oktoober 1998, millega kehtestatakse Guatemalast pärit kalandus- ja akvakultuuritoodete impordi eritingimused (teatavaks tehtud numbri K(1998) 2950 all) (EMPs kohaldatav tekst) (98/568/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuli 1991. aasta direktiivi 91/493/EMÜ (milles sätestatakse kalatoodete tootmise ja turuleviimise tervishoiunõuded, [1] viimati muudetud nõukogu direktiiviga 97/79/EÜ [2]), eriti selle artiklit 11, ning arvestades, et: komisjoni ekspert on teinud Guatemalasse kontrollkäigu, et kontrollida ühendusse saadetavate kalatoodete tootmis-, ladustamis- ja lähetustingimusi; kalatoodete tervishoiukontrolli ja -järelevalvet käsitlevate Guatemala õigusaktide sätteid võib käsitada samaväärsetena direktiivi 91/493/EMÜ sätetega; Guatemala asutus Dirección General de Servicios Pecuarios (DIGESEPE) del Ministerio de Agricultura, Ganadería y Alimentación on võimeline tõhusalt kontrollima kehtivate õigusaktide kohaldamist; direktiivi 91/493/EMÜ artikli 11 lõike 4 punktis a osutatud veterinaarsertifikaadi saamise kord peab hõlmama samuti näidissertifikaadi määratlust ning sertifikaadi koostamisel kasutatavat keelt (kasutatavaid keeli) ja sellele alla kirjutama volitatud isiku ametijärku käsitlevaid miinimumnõudeid; direktiivi 91/493/EMÜ artikli 11 lõike 4 punkti b kohaselt tuleks kalatoodete pakenditele kinnitada tähis, kuhu on märgitud kolmanda riigi nimi ning päritoluettevõtte, kalatöötlemislaeva ja külmutuslaeva loanumber; direktiivi 91/493/EMÜ artikli 11 lõike 4 punkti c kohaselt tuleb koostada heakskiidetud ettevõtete, kalatöötlemislaevade või külmhoonete loetelu; tuleb koostada direktiivi 92/48/EMÜ [3] tähenduses registreeritud külmutuslaevade loetelu; kõnealune loetelu tuleb koostada DIGESEPE poolt komisjonile esitatud teabe põhjal; seepärast peab DIGESEPE tagama direktiivi 91/493/EMÜ artikli 11 lõike 4 vastavate sätete järgimise; DIGESEPE on andnud ametliku kinnituse direktiivi 91/493/EMÜ lisa V peatükis sätestatud eeskirjade järgimise ning kõnealuses direktiivis sätestatud ettevõtete, külmhoonete või külmutuslaevade heakskiitmist käsitlevate nõuetega samaväärsete nõuete täitmise kohta; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Dirección General de Servicios Pecuarios (DIGESEPE) del Ministerio de Agricultura, Ganadería y Alimentación on Guatemala pädev asutus, mis kontrollib ja tõendab kala- ja akvakultuuritoodete vastavust direktiivi 91/493/EMÜ nõuetele. Artikkel 2 Guatemalast pärit kala- ja akvakultuuritooted peavad vastama järgmistele tingimustele: 1) igale partiile peab olema lisatud nõuetekohaselt täidetud, allkirjastatud, kuupäevastatud ja ühel lehel esitatud veterinaarsertifikaadi nummerdatud originaal, mis vastab käesoleva otsuse A lisas esitatud näidisele; 2) tooted peavad olema pärit käesoleva otsuse B lisas loetletud heakskiidetud ettevõtetest, kalatöötlemislaevadelt, külmhoonetest või registreeritud külmutuslaevadelt; 3) välja arvatud külmutatud pakendamata kalatoodete puhul, mis on ette nähtud konservide tootmiseks, peab kõikidele pakenditele olema märgitud kustumatult sõna "GUATEMALA" ja päritoluettevõtte, kalatöötlemislaeva, külmhoone või külmutuslaeva loa-/registreerimisnumber. Artikkel 3 1. Artikli 2 lõikes 1 nimetatud sertifikaadid tuleb koostada vähemalt ühes selle liikmesriigi ametlikus keeles, kus toimub kontrollimine. 2. Sertifikaatidel peab olema DIGESEPE esindaja nimi, ametinimetus ja allkiri ning kõnealuse asutuse ametlik tempel, mille värv peab erinema muude kinnituste värvist. Artikkel 4 Käesolev otsus on adresseeritud liikmesriikidele. Brüssel, 6. oktoober 1998 Komisjoni nimel komisjoni liige Franz Fischler [1] EÜT L 268, 24.9.1991, lk 15. [2] EÜT L 24, 30.1.1998, lk 31. [3] EÜT L 187, 7.7.1992, lk 41. -------------------------------------------------- A LISA +++++ TIFF +++++ +++++ TIFF +++++ -------------------------------------------------- B LISA I. HEAKSKIIDETUD ETTEVÕTETE LOETLU Number | Nimi | Aadress | PP013602 | Industrias Marbella, SA | Villanueva-Guatemala | CC011201 | Mayasal, SA | Guatemala ciudad | PE013601 | Pescado de Tony | Villanueva-Guatemala | PC110703 | Procesadora de Mariscos del Sur, Sociedad Anónima (Promasur, SA) | Retalhuleu | PD050901 | Pesca, SA | Retalhuleu | CC-050903 | Comarpa | Escuintla, Guatemala | PET-050901 | Industria pesquera San Rafael SA | Escuintla, Guatemala | PE-050908 | Inversiones El Puerto | Escuintla, Guatemala | PPM-012301 | Comercial Pamypa | Santa Catarina, Pinula | PE-010101 | HB Internacional Inversiones Marítimas Buena Vista | Puerto de San José, Escuintla | PE-051001 | Delimar SA | Puerto de San José, Escuintla | PE-010104 | Pesquera Industrial SA | Puerto de San José, Escuintla | --------------------------------------------------